CELEX: 62020TN0370
Language: mt
Date: 2020-06-11 00:00:00
Title: Kawża T-370/20: Rikors ippreżentat fil-11 ta’ Ġunju 2020 – KL vs BEI

3.8.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 255/33
            
         
      Rikors ippreżentat fil-11 ta’ Ġunju 2020 – KL vs BEI
      (Kawża T-370/20)
      (2020/C 255/44)
      Lingwa tal-kawża: il-Franċiż
      
         Partijiet
      
      
         Rikorrent: KL (rappreżentanti: L. Levi u A. Champetier, avukati)
      
         Konvenut: Il-Bank Ewropew tal-Investiment
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tiddikjara dan ir-rikors ammissibbli u fondat;
               
            b’konsegwenza li,
      
                  —
               
               
                  tannulla d-deċiżjonijiet tal-BEI tat-8 ta’ Frar u tat-8 ta’ Marzu 2019 li jiddikjaraw ir-rikorrent adattat li jaħdem u f’assenza inġustifikata mit-18 ta’ Frar 2019;
               
            
                  —
               
               
                  sa fejn meħtieġ, tannulla d-deċiżjoni tal-President tal-BEI tas-16 ta’ Marzu 2020 li tikkonferma l-konklużjonijiet tal-kummissjonii ta’ konċiljazzjoni u, konsegwentement, id-deċiżjonijiet tat-8 ta’ Frar u tat-8 ta’ Marzu 2019;
               
            għaldaqstant,
      
                  —
               
               
                  tikkundanna lill-konvenut għall-ħlas retroattiv tal-pensjoni ta’ invalidità fil-prinċipju mill-1 ta’ Frar 2019;
               
            
                  —
               
               
                  tikkundanna lill-konvenut għall-ħlas ta’ interessi moratorji fuq il-pensjoni ta’ invalidità dovuti mill-1 ta’ Frar 2019 u dan sal-ħlas komplet, peress li l-interessi moratorji huma ffissati bir-rata ta’ interess tal-Bank Ċentrali Ewropew miżjud b’żewġ punti;
               
            
                  —
               
               
                  tikkundanna lil BEI għall-kumpens tad-dannu morali tar-rikorrent;
               
            
                  —
               
               
                  tikkundanna lil BEI għall-ispejjeż kollha.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv ibbażat fuq ksur tal-Artikoli 46-1 u 48-1 tar-Regolament tal-Iskema ta’ Pensjoni u tal-Artikolu 11(1) u (3) tad-dispożizzjonijiet amministrattivi kif ukol fuq żball manifest ta’ evalwazzjoni.
               
            
                  2.
               
               
                  It-tieni motiv ibbażat fuq ksur tad-dmir ta’ premura.